Ez a fegyver megváltoztathatja a háborút a szakértők szerint
A rakéta-sorozatvető rendszerek (MLRS) Ukrajnába küldése "potenciális gamechanger" és "magától értetődő" lenne, amely komoly hatást gyakorolhatna a háború állására - vélik egyes szakértők a Sky News beszámolója szerint.
Katonai szakértők reagáltak azokra a jelentésekre, amelyek szerint az USA hajlik a fegyverek Ukrajnának történő szállítására. A jelentésről korábban már beszámoltunk.
Az amerikaiak által használt M270 MLRS kevesebb mint egy perc alatt 12 rakétát képes kilőni, és jelentősen megnövelné az ukrán tüzérség hatótávolságát. Az alkalmazott lőszertől függően az MLRS-ek akár 186 mérföldre, tehát akár nagyjából 300 km-re lévő célpontokat is képesek eltalálni.
Jonathan Landay, a Reuters nemzetbiztonsági tudósítója "potenciális gamechangernek" nevezte a lépést.
A hír megjelenése előtt Mick Ryan nyugalmazott ausztrál vezérőrnagy úgy nyilatkozott, hogy az MLRS-ek Ukrajnának való szállítása "stratégiai szempontból magától értetődő".
Címlapkép forrása: Scott Nelson/Getty Images
ukrajna, mlrs, amerikai egyesült államok, m270 Mick Ryan, orosz-ukrán háború, Jonathan Landay, rakéta, rakéta-sorozatvető, rakétarendszer,